wannaphong/clean_thaiwikipedia huggingface dataset:
# ความตกลงหยุดยิงนากอร์โน-คาราบัค พ.ศ. 2563
ความตกลงหยุดยิงนากอร์โน-คาราบัค พ.ศ. 2563 เป็นความตกลงสงบศึกซึ่งยุติสงครามนากอร์โน-คาราบัค พ.ศ. 2563 ได้รับการลงนามเมื่อวันที่ 9 พฤศจิกายน โดยอิลฮัม แอลีเยฟ ประธานาธิบดีอาเซอร์ไบจาน, นีกอล พาชินยัน นายกรัฐมนตรีอาร์มีเนีย และวลาดีมีร์ ปูติน ประธานาธิบดีรัสเซีย และยุติการสู้รบทั้งหมดในภูมิภาคนากอร์โน-คาราบัคตั้งแต่เวลา 00:00 น. ของวันที่ 10 พฤศจิกายน ตามเวลามอสโก อารายิก ฮารุทยุนยัน ประธานาธิบดีสาธารณรัฐนากอร์โน-คาราบัค (อาร์ทซัค) ซึ่งประกาศตนเองเป็นเอกราชก็ตกลงที่จะยุติการสู้รบเช่นกัน

ตามความตกลงดังกล่าว ทั้งสองฝ่ายจะแลกเปลี่ยนเชลยสงครามและร่างผู้เสียชีวิต นอกจากนี้กองกำลังอาร์มีเนียจะถอนตัวออกจากดินแดนรอบนากอร์โน-คาราบัคที่กลุ่มชาติพันธุ์อาร์มีเนียยึดครองภายในวันที่ 1 ธันวาคม ทหารรักษาสันติภาพ 2,000 นายจากกองกำลังภาคพื้นดินรัสเซียจะถูกส่งไปประจำการในภูมิภาคนี้เป็นเวลาอย่างน้อยห้าปีเพื่อคุ้มครองฉนวนลาชึนซึ่งเชื่อมระหว่างอาร์มีเนียกับภูมิภาคนากอร์โน-คาราบัค โดยอาเซอร์ไบจานเปิดเผยว่ากองกำลังตุรกีจะมีส่วนร่วมในกระบวนการรักษาสันติภาพด้วย นอกจากนี้ อาเซอร์ไบจานจะมีเส้นทางเข้าสู่ดินแดนส่วนแยกนาคีชีวันผ่านทางดินแดนอาร์มีเนียใกล้กับชายแดนตุรกีและอิหร่าน โดยกองกำลังรัสเซียจะคุ้มครองถนนสายต่าง ๆ ที่เชื่อมระหว่างอาเซอร์ไบจานกับนาคีชีวัน
# บัวบกหิน
บัวบกหิน  เป็นไม้อวบน้ำมีโขด ในสกุลสบู่เลือด วงศ์บอระเพ็ด มีอายุยาวนานหลายปีอาศัยตามซอกผนังหินปูน ลักษณะลำต้นมีผิวเปลือกบาง ๆ หุ้มสีน้ำตาลเข้ม  เมื่ออายุมากขึ้นผิวเปลือกจะซ้อนทับหนาขึ้นเป็นชั้นตามอายุ ลักษณะใบมีทรงกลมก้านใบอยู่แกนกลางใบคล้ายใบบัว เส้นใบนูนชัด ก้านใบยาว สีของใบตั้งแต่ใบอ่อนจนใบแก่จะมีหลายสีเช่น สีม่วง สีชมพู สีแดง สีน้ำตาล โดยเมื่อใบแก่จะเปลี่ยนสีเป็นสีเขียวและผิวใบมีแว็กซ์เคลือบสีเขียวอมฟ้า โดยปริมาณความฟ้าของแว็กซ์ที่เคลือบผิวใบนั้นจะมากขึ้นตามปริมาณแสงที่ได้รับ พืชชนิดนี้จะพักตัวทิ้งใบในฤดูหนาว

 อนุกรมวิธาน 
บัวบกหินถูกค้นพบครั้งแรกที่อำเภอทองผาภูมิจังหวัดกาญจนบุรีใน พ.ศ. 2537 โดยกวีศักดิ์ กีรติเกียรติ นักพฤกษศาสตร์ที่กำลังสำรวจพรรณไม้ในขณะนั้น จึงได้เก็บตัวอย่างพรรณไม้ต้นแบบและศึกษาเรื่อยมา จนมาถึง พ.ศ. 2563 จึงได้มีการอนุกรมวิธานบรรยายระบุชนิดอย่างเป็นทางการโดยนักพฤกษศาสตร์จากทีมวิจัยมหิดล ได้แก่ ทยา เจนจิตติกุล และ สาโรจน์ รุจิสรรค์สกุล และตีพิมพ์พืชชนิดใหม่นี้ในชื่อ Stephania kaweesakii และคำระบุชนิดพันธุ์ของพืชชนิดนี้ได้ตั้งชื่อเพื่อเป็นเกียรติแก่กวีศักดิ์ กีรติเกียรติ ผู้ค้นพบและเก็บตัวอย่างพันธุ์ไม้ชนิดนี้

 แหล่งกระจายพันธุ์ 
ถิ่นอาศัยในธรรมชาติของบัวบกหินนั้นกระจายตัวเฉพาะตามภูเขาหินปูนแนวเทือกเขาตะนาวศรีตั้งแต่ภาคตะวันตกไปจนถึงภาคเหนือ โดยพบตั้งแต่อำเภอไทรโยค จังหวัดกาญจนบุรี ขึ้นไปจนถึงภาคเหนือฝั่งตะวันตกตามแนวเขาชายแดนระหว่างประเทศไทยและประเทศเมียนมาร์ โดยไม่พบพืชชนิดนี้ในพื้นที่อื่นใดอีกในประเทศไทย

 การขยายพันธุ์ 
 
 ใช้เมล็ด
# เทสลาเซมิ
เทสลาเซมิ  เป็นรถกึ่งบรรทุกไฟฟ้าคลาส 8 ที่ใช้พลังงานจากแบตเตอรี่ทั้งหมดในการพัฒนาโดย Tesla, Inc. รถแนวคิดสองคันได้รับการเปิดตัวในเดือนพฤศจิกายน พ.ศ. 2560 และวางแผนการผลิตในปี พ.ศ. 2564 

thumb|รถพ่วงขั้นทดลอง เทสลาเซมิ 2 คัน ใน Rocklin, California

ในตอนแรกบริษัทประกาศว่า รถบรรทุกจะมีระยะทาง 500 ไมล์ (805 กม.) เมื่อชาร์จเต็มและด้วยแบตเตอรี่ใหม่จะสามารถวิ่งได้ 400 ไมล์ (640 กม.) หลังจากชาร์จ 80% ใน 30 นาทีโดยใช้สถานีชาร์จพลังงานแสงอาทิตย์ -  "Tesla Megacharger" Elon Musk CEO ของ Tesla กล่าวว่าเซมิจะมาพร้อมกับมาตรฐาน Tesla Autopilot ที่ช่วยให้สามารถขับรถกึ่งอัตโนมัติบนทางหลวงได้
# เทสลาพาวเวอร์วอลล์
เทสลาพาวเวอร์วอลล์  และ Powerpack เป็นผลิตภัณฑ์จัดเก็บพลังงานแบบอยู่กับที่ที่ใช้แบตเตอรี่ลิเธียมไอออนแบบชาร์จไฟได้ซึ่งผลิตโดย Tesla, Inc. พาวเวอร์วอลล์มีวัตถุประสงค์เพื่อใช้สำหรับการจัดเก็บพลังงานภายในบ้านและเก็บไฟฟ้าสำหรับการใช้พลังงานแสงอาทิตย์ที่บริโภคเอง, เวลาในการเปลี่ยนโหลดใช้พลังงานสำรองและ การใช้งานนอกตาราง  Powerpack ที่มีขนาดใหญ่ขึ้นมีไว้สำหรับการใช้งานในเชิงพาณิชย์หรือระบบไฟฟ้าใช้อรรถประโยชน์แบบจัดเก็บภายนอกและสามารถใช้สำหรับการโกนสูงสุด, การเปลี่ยนโหลดพลังงาน, สำรองพลังงาน, การตอบสนอง, ไมโครกริด, การรวมพลังงานหมุนเวียน, การควบคุมความถี่, และการควบคุมแรงดันไฟฟ้า
# เทสลาไซเบอร์ทรัก
เทสลาไซเบอร์ทรัก  เป็นรถบรรทุกขนาดเล็ก / รถกระบะขนาดใหญ่ที่เป็นรถพลังงานไฟฟ้าทั้งคันและใช้พลังงานจากแบตเตอรี่ซึ่งประกาศโดยบริษัทเทสลา ประกาศสามรุ่นโดยมีค่าช่วงของ EPA ประมาณที่ 250–500 ไมล์ (400–800 กิโลเมตร) และประมาณ 0–60 ไมล์ต่อชั่วโมง ในเวลา 2.9–6.5 วินาทีขึ้นอยู่กับรุ่น

เป้าหมายที่ระบุไว้ของเทสลาในการพัฒนาไซเบอร์ทรักคือการจัดหาพลังงานทดแทนที่ยั่งยืนสำหรับรถบรรทุกที่ใช้เชื้อเพลิงฟอสซิลราว 6,500 คันที่ขายได้ต่อวันในสหรัฐ

ทั้งนี้ได้มีการสาธิตความแข็งแกร่งของกระจก ด้วยการขว้างลูกเหล็กใส่กระจกรถด้านข้าง 2 บาน แต่กระจกกลับแตกร้าว ทำให้นายอีลอน มัสก์ ตกใจกับเหตุการณ์ว่าเกิดอะไรขึ้น และเมื่อคิดได้จึงรีบแก้ต่างทันทีว่า อย่างน้อยกระจกรถก็ไม่ได้แตกทั้งบาน ไม่สามารถทะลุเข้าไปภายในห้องโดยสารได้

อีกหนึ่งไฮไลท์สำคัญในงานเปิดตัวครั้งนี้คือ ระหว่างที่อีลอน มัสก์ กำลังบรรยายคุณสมบัติของ Tesla Cybertruck เขาได้เผยว่า กระจกของ Tesla Cybertruck มีความแข็งแกร่งขนาดที่สามารถกันกระสุนได้ ซึ่งหนึ่งในทีมงานได้ขึ้นมาทดสอบให้ผู้ร่วมงานได้เห็นกับตา โดยเขาได้เขวี้ยงลูกเปตองเข้าใส่กระจกอย่างเต็มแรงจนเกิดเป็นรูขนาดใหญ่และรอยแตกร้าวไปทั่วแผ่นกระจก ด้านอีลอน มัสก์ได้พูดแก้เขินเล็กๆ ว่า “บางทีเราอาจต้องเสริมความแข็งแกร่งให้มากกว่านี้”

 รุ่นรถของ Tesla Cybertruck 

+Tesla Cybertruck model specificationsรุ่นระยะทาง (EPA est.)ความเร็วสูงสุดPayloadTowing capacityราคา (USD)ปีเริ่มจำหน่ายSingle Motor RWD< 6.5 seconds$39,900ปลายปี 2024Dual Motor AWD< 4.5 seconds$49,900ปลายปี 2023/ก่อนปี 2024Tri Motor AWD< 2.9 seconds$69,900ปลายปี 2023Quad Motor AWDTBATBATBATBATBATBATBA
# ธันเตรัส
ธันเตรัส (Dhanteras) หรือ ธนัตรโยทศี (Dhanatrayodashi) เป็นวันแรกของการเฉลิมฉลองเทศกาลทีปาวลี

โดยฉลองในวันที่สิบสามตามจันทรคติของกฤษณปักษะ (Krishna Paksha) ตามปฏิทินฮินดูในเดือนอัศวิน เทศกาลนี้จัดขึ้นโดยบูชาพระธันวันตริ เทพเจ้าแห่งอายุรเวท แพทยศาสตร์ การรักษาโรค และปัญญา ซึ่งทรงกำเนิดขึ้นระหว่างกวนเกษียรสมุทร พระธันวันตริทรงถือหม้อกลศะภายในบรรจุน้ำอมฤต (น้ำศักดิ์สิทธิ์ที่รักษาโรคทั้งปวงได้) และอีกหัตถ์หนึ่งทรงคัมภีร์ของอายุรเวท ชาวฮินดูถือว่าพระองค์เป็นไวทยะ (แพทย์) ของบรรดาเทพเจ้าทั้งปวงกระทรวงอายุรเวท, โยคะและธรรมชาติบำบัด, อุนานี, สิทธะ และโฮเมโอพาตีของรัฐบาลอินเดียได้ประกาศให้วันธันเตรัสของแต่ละปีเป็น "วันอายุรเวทแห่งชาติ" (National Ayurveda Day) และมีขึ้นครั้งแรกในวันที่ 28 ตุลาคม 2016 โดยทั่วไปแล้วในวัฒนธรรมคุชราตจะมีการทานมื้อ ดาลบาถ (daal baath) และ มัลปุระ (malpura) เพื่อต้อนรับปีใหม่ตามคติ
# นิคมญี่ปุ่นในประเทศคิริบาส
การปรากฎของชาวญี่ปุ่นในประเทศคิริบาสสามารถย้อนกลับไปได้ถึงช่วงสิ้นสุดคริสต์ศตวรรษที่ 19 และ 20 เมื่อมีการจ้างแรงงานในการทำเหมืองแร่ฟอสเฟตในคิริบาส แต่มีคนงานบางส่วนมาจากโอกินาวะ ซึ่งน่าจะเข้ามาโดยเร็วที่สุดเมื่อ ค.ศ. 1860 เมื่อเปรียบเทียบกับดินแดนอื่นในภูมิภาคไมโครนีเซียที่อยู่ภายใต้การปกครองของญี่ปุ่นในช่วงครึ่งแรกของคริสต์ศตวรรษที่ 20 พบว่าชาวญี่ปุ่นที่เข้ามาส่วนมากเป็นแรงงานที่เข้ามาทำงานชั่วคราว และมีเพียงบางส่วนที่ปักหลักอยู่ในคิริบาส เมื่อคิริบาสได้รับเอกราชใน ค.ศ. 1978 ชาวญี่ปุ่นจำนวนหนึ่งอาศัยอยู่อย่างถาวร และมีบทบาทสำคัญในสังคมคิริบาสCrocombe (2007), p. 54Kiribati-Japan Relations From a “Nikkei” I-Kiribati Perspective, Kentaro Ono, November 17, 2003, IIST World Forum

เชิงอรรถ
# พระธรรมมุนี (แพ เขมงฺกโร)
พระธรรมมุนี นามเดิม แพ ใจมั่นคง ฉายา  เขมงฺกโร เป็นเกจิอาจารย์และพระราชาคณะชั้นธรรมฝ่ายมหานิกาย อดีตเจ้าอาวาสวัดพิกุลทองและเจ้าคณะจังหวัดสิงห์บุรี

 ประวัติ 
หลวงพ่อแพ เกิดเมื่อวันจันทร์ที่ 1 มกราคม พ.ศ. 2448 ณ บ้านสวนกล้วย ตำบลถอนสมอ อำเภอท่าช้าง จังหวัดสิงห์บุรี เป็นบุตรของนายเทียนและนางหน่าย ใจมั่นคง เมื่ออายุได้ 8 เดือน มารดาถึงแก่กรรม นายบุญและนางเพียร ขำวิบูลย์ จึงรับไปเป็นบุตรบุญธรรม เมื่ออายุได้ 11 ปี ท่านมาศึกษาอักษรขอมกับพระอาจารย์สมที่วัดชนะสงครามราชวรมหาวิหาร จนอายุ 16 ปีจึงกลับสิงห์บุรีเพื่อบรรพชาเป็นสามเณรที่วัดพิกุลทอง แล้วกลับมาศึกษาพระปริยัติธรรมต่อที่วัดชนะสงคราม จนสอบได้เปรียญธรรม 4 ประโยค แต่ตาอักเสบเนื่องจากหักโหมดูหนังสือ จึงหันไปศึกษากรรมฐานที่วัดพระเชตุพนวิมลมังคลารามราชวรมหาวิหาร แล้วอุปสมบทเป็นพระภิกษุเมื่อวันที่ 21 เมษายน พ.ศ. 2469 โดยมีพระมงคลทิพมุนี (มุ้ย ปณฑิโต) เจ้าอาวาสวัดจักรวรรดิราชาวาสวรมหาวิหาร เป็นพระอุปัชฌาย์ พระครูสิทธิเดช วัดชนะสงคราม เป็นพระกรรมวาจาจารย์ และเจ้าอธิการอ่อน วัดจำปาทอง เป็นพระอนุสาวนาจารย์ ได้รับฉายาว่า "เขมงฺกโร" แล้วกลับไปจำพรรษาที่วัดชนะสงคราม

พ.ศ. 2474 ท่านรับนิมนต์จากชาวบ้านมาเป็นเจ้าอาวาสวัดพิกุลทองแทนเจ้าอาวาสรูปเดิมที่ลาสิกขา ระหว่างดำรงตำแหน่งท่านมีชื่อเสียงจากการสร้างพระเครื่องหลายรุ่น และได้พัฒนาวัดและบำเพ็ญสาธารณประโยชน์หลายประการ เช่น สร้างโรงพยาบาล สถานีตำรวจ สถานีอนามัย โรงเรียน สะพานข้ามแม่น้ำเจ้าพระยา เป็นต้น

หลวงพ่อแพมรณภาพเมื่อวันที่ 10 กุมภาพันธ์ พ.ศ. 2542 สิริอายุได้  

 สมณศักดิ์ 
 พ.ศ. 2484 เป็นพระครูสัญญาบัตรที่ พระครูศรีพรหมโสภิต
 พ.ศ. 2515 เป็นพระครูสัญญาบัตรชั้นพิเศษ
 พ.ศ. 2521 เป็นพระราชาคณะชั้นสามัญที่ พระสุนทรธรรมภาณี
 พ.ศ. 2530 เป็นพระราชาคณะชั้นราชที่ พระราชสิงหคณาจารย์ พิศาลมงคลกิจ มหาคณิสสร บวรสังฆาราม คามวาสี
 12 สิงหาคม พ.ศ. 2535 ในวโรกาสพระราชพิธีเฉลิมพระชนมพรรษา 5 รอบ สมเด็จพระนางเจ้าสิริกิติ์ พระบรมราชินีนาถ โปรดตั้งเป็นพระราชาคณะชั้นเทพที่ พระเทพสิงหบุราจารย์ ไพศาลสิทธิมงคล วิมลศาสนกิจจาทร ธรรมิกคณิสสร บวรสังฆาราม คามวาสี
 10 มิถุนายน พ.ศ. 2539 ในพระราชพิธีกาญจนาภิเษก พ.ศ. 2539 โปรดตั้งเป็นพระราชาคณะชั้นธรรมที่ พระธรรมมุนี สุทธศีลาจาร ไพศาลประชานารถ โอภาสศาสนกิจจาทร มหาคณิสสร บวรสังฆาราม คามวาสี
# เปรมมนเทียร (วฤนทาวัน)
เปรมมนเทียร  (Prem Mandir; มนเทียรแห่งรักสูงสุด) เป็นมนเทียรในศาสนาฮินดูตั้งอยู่ในเมืองวฤนทาวัน อำเภอมถุรา ประเทศอินเดีย ปัจจุบันอยู่ภายใต้การดูแลของชคัทคุรุกฤปาลุบริษัท มนเทียรมีพื้นที่ 55 เอเคอร์ ตั้งอยู่บนชานเมืองวฤนทาวัน สร้างขึ้นเพื่อบูชาพระราธากฤษณะบนชั้นหนึ่งของอาคาร และ พระสีตารามบนชั้นสองของอาคาร สร้างขึ้นโดยชคัทคุรุองค์ที่ห้า กฤปาลุ มหาราชFamous Krishna Temples in India : Prem Mandir รอบ ๆ มนเทียรประดับประดาด้วยรูปเคารพและเรื่องราวของพระศรีกฤษณะKripaluji Maharaj's Prem Mandir will be inaugurated on 17 February-Aaj Ki Khabar 404 

มนเทียรเริ่มก่อสร้างในเดือนมกราคม 20011000 कारीगरों ने 11 साल में बनाया 'प्रेम मंदिर'! 404. [Dainik Bhaskar]. Retrieved 6 April 2014 และมีพิธีเปิดในวันที่ 15 ถึง 17 กุมภาพันธ์ 2012Prem Mandir Inauguration (Vrindavan) | Jagadguru Kripaluji Yog 404  ค่าก่อสร้างของมนเทียรรวมที่ 1,500 ล้านรูปี ($23 ล้าน)

มนเทียรนี้เป็นมนเทียรพี่น้องของภักติมนเทียรที่เปิดในปี 2005 และกีรติมนเทียรที่พรรสนะที่เปิดในปี 2019
# นิคมญี่ปุ่นในประเทศหมู่เกาะมาร์แชลล์
นิคมญี่ปุ่นในประเทศหมู่เกาะมาร์แชลล์ถูกกระตุ้นจากการค้าของญี่ปุ่นในภูมิภาคแปซิฟิก ในช่วงปลายคริสต์ศตวรรษที่ 19 มีนักสำรวจชาวญี่ปุ่นคนแรกเดินทางมาถึงหมู่เกาะมาร์แชลล์ ทว่าการตั้งถิ่นฐานถาวรจะยังไม่เริ่มขึ้นจนกระทั่งคริสต์ทศวรรษ 1920 เมื่อเปรียบเทียบกับดินแดนอื่นในภูมิภาคไมโครนีเซียที่เป็นส่วนหนึ่งของแปซิฟิกใต้ในอาณัติ พบว่าจำนวนประชากรชาวญี่ปุ่นในหมู่เกาะมาร์แชลล์มีจำนวนน้อยมากเมื่อเทียบกับพื้นที่อื่น หลังการยอมจำนนของญี่ปุ่นใน ค.ศ. 1945 ชาวญี่ปุ่นถูกส่งตัวกลับประเทศ ขณะที่ประชากรลูกครึ่งญี่ปุ่น-มาร์แชลล์ ยังคงอาศัยอยู่ในหมู่เกาะต่อไป พบกเขาถือได้ว่าเป็นประชากรกลุ่มน้อยที่มีจำนวนมากกลุ่มหนึ่ง และมีบทบาทสำคัญในภาคธุรกิจ ภาครัฐและการเมืองของประเทศ

เชิงอรรถ
# วฤนทาวัน
วฤนทาวัน (อักษรโรมัน: Vrindavan) หรือ พฤนทาพัน (Brindaban) เป็นเมืองเก่าแก่ในอำเภอมถุรา รัฐอุตตรประเทศ ประเทศอินเดีย และเป็นหนึ่งในสถานที่สำคัญของนิกายไวษณพ วฤทาวันตั้งอยู่ในภูมิภาคพรัชภูมิ ที่ซึ่งศาสนาฮินดูเชื่อว่าพระกฤษณะประทับอยู่ในช่วงเยาว์ เมืองนี้ตั้งอยู่ราว 11 กิโลเมตรจากมถุรา ชนมภูมิ (ที่เกิด) ของพระกฤษณะ และตั้งอยู่บนทางด่วนสาย NH-44 อัคระ-เดลี ในปัจจุบันเมืองเต็มไปด้วยมนเทียรบูชาพระราธา และ พระกฤษณะ

 ศัพทมูล 
ชื่อภาษาสันสกฤตของเมืองคือ Vṛndāvana (วฤนทาวนะ) มาจากคำว่า vṛndā (วฤนทา; กะเพราไทย) และ vana (วนะ; อุทยานหรือป่าไม้) จึงแปลรวมกันได้ว่า ป่าไม้กะเพรา
# คดีรักข้ามภพ
คดีรักข้ามภพ เป็นละครโทรทัศน์ไทยที่สร้างจากเค้าโครงบทประพันธ์แนว โรแมนติก ดราม่า พีเรียด เรื่อง คดีรักข้ามเวลา ของ ณรัญญา (ณรัญชน์) ผลิตโดย เดอะ วัน เอ็นเตอร์ไพรส์ เขียนบทโทรทัศน์โดย ศิริลักษณ์ ศรีสุคนธ์ นำแสดงโดย เศรษฐพงศ์ เพียงพอ"เต๋า-เฟิร์น" เตรียมพาแฟนๆ ข้ามภพไปร่วมสืบคดีสุดลึกลับ ใน “คดีรักข้ามภพ”"เต๋า-เฟิร์น" โชว์สปิริตโดดแม่น้ำ เสี่ยงตายเปิดละคร “คดีรักข้ามภพ” , นพจิรา ฤกษ์ขจรนามกุล"เฟิร์น-นพจิรา" หน้าซีด ขาสั่น ปีนหลังคาบ้านหาหลักฐาน ใน "คดีรักข้ามภพ""เต๋า-เฟิร์น" แท็กทีมคู่หูยอดนักสืบ ข้ามภพไขปริศนา “คดีรักข้ามภพ”  , ภูริ หิรัญพฤกษ์ , ดวงตา ตุงคะมณี , นัฐฐพนธ์ ลียะวณิช , เอมี่ กลิ่นประทุม  , เรวิญานันท์ ทาเกิด , สุพจน์ จันทร์เจริญ , แอริน ยุกตะทัต , กลศ อัทธเสรี

 เรื่องย่อ 
คดีรักข้ามภพ เป็นเรื่องราวของ เขมชาติ (เต๋า-เศรษฐพงศ์) นายตำรวจหนุ่มที่ตามสืบคดีการตายของเจ้าของร้านอาหารชื่อดัง ซึ่งระหว่างที่เขมชาติสะกดรอยตาม พิชญา (เฟิร์น-นพจิรา) แม่ครัวขนมหวาน เพราะตกเป็นหนึ่งในผู้ต้องสงสัย จู่ ๆ ก็เกิดเหตุการณ์ประหลาด ทำให้ทั้งคู่ได้ย้อนเวลากลับไปในปี พ.ศ. 2456

นายตำรวจอย่างเขมชาติจึงต้องจำยอมสงบศึกชั่วคราวกับพิชญา และช่วยกันคิดหาทางกลับยุคปัจจุบัน แต่กลับมีเหตุบังเอิญทำให้ทั้งคู่ต้องเข้าไปพัวพันกับคดีฆาตกรรมของตระกูลคหบดีที่มั่งคั่งในสมัยนั้น งานนี้ตำรวจมือดีจากโลกอนาคต จึงต้องออกโรงไขคดีโดยมีพิชญาเป็นคู่หูคอยช่วยสืบ  

แต่ภารกิจในครั้งนี้กลับไม่ง่ายอย่างที่คิด เมื่อเกิดเหตุการณ์วุ่นวายมากมาย จนนำไปสู่คดีการตายของใครอีกหลาย ๆ คน เขมชาติกับพิชญาจะไขคดีครั้งนี้ได้สำเร็จหรือไม่? ร่วมข้ามภพค้นหาคำตอบของปริศนาไปด้วยกัน

 นักแสดง 
 บทบาท  นักแสดงหลักเขม สว่างเสนี (อดีต)  ร.ต.ท.เขมชาติ ธรรมคุณ (หมวดเขม) (ปัจจุบัน)เศรษฐพงศ์ เพียงพอพิชญา (ปัจจุบัน)  ประไพ (อดีต)นพจิรา ฤกษ์ขจรนามกุลพ.ต.ท.หลวงเกรียงไกรฤทธิเดช (อดีต)  พ.ต.ท.ก้องเกียรติ เกียรติเกริกไกร  (ปัจจุบัน)ภูริ หิรัญพฤกษ์บุหลันเอมี่ กลิ่นประทุมไพลินเรวิญานันท์ ทาเกิด บทบาท  นักแสดงสมทบกนก สว่างเสนีนัฐฐพนธ์ ลียะวณิชนวล สว่างเสนีดวงตา ตุงคะมณีหมอกุหลาบกลศ อัทธเสรีดวงแอริน ยุกตะทัตโฉมลินทร์พิตา จินดาภูปิ่นเจณิสตา พรหมผดุงชีพช่วงพัฒน์ชนก เอี่ยมสะอาดพลอยอภิชญา เเซ่จังกลอยดาริน แฮนเซนขุนชาญเอ็ดดี้ เฮงชมอริญากร บวรวิศรุติเหวิ่งโมฬีวรรณ พันธรักษ์ บทบาท  นักแสดงรับเชิญทรัพย์ สว่างเสนีสุพจน์ จันทร์เจริญมัทนิล แสงเสน (ไฮโซมัดหมี่)รฐา โพธิ์งามเถ้าแก่เรืองภุชงค์ โยธาพิทักษ์จิรายุ (โจ)จารุวัฒน์ เชี่ยวอร่ามหฤทัยรวิสรารัตน์ พิบูลภานุวัธนจ่าแย้ปสร้อย สารคามเพื่อนของปิ่นณิชา รอดอนันท์
# ทีวีดูอา
ทีวี2 (มาเลเซีย) (TV2 (Malaysia)) หรือเรียกว่า ทีวีดูอา เป็นช่องสถานีโทรทัศน์ของประทศมาเลเซีย เป็นเจ้าของและดำเนินการโดยสถานีวิทยุโทรทัศน์แห่งมาเลเซีย และเป็นแผนกกระจายเสียงของรัฐบาลมาเลเซีย เริ่มออกอากาศเมื่อวันที่ 17 พฤศจิกายน พ.ศ. 2512 ทีวีดูอาเป็นสถานีโทรทัศน์ที่เก่าแก่ที่สุดอันดับสองในประเทศมาเลเซีย คุณสมบัติช่องส่วนใหญ่เป็นภาษาอังกฤษ, ภาษาจีนกลางและภาษาทมิฬ ข่าวสารและทอล์คโชว์ในหลังสองภาษามีการผลิตส่วนใหญ่สำหรับจีนและชุมชนอินเดีย นอกจากนี้ยังมีรายการบันเทิงทั้งในประเทศและต่างประเทศรวมถึงรายการเรียลลิตี้โชว์ ภาพยนตร์และละครตลอดจนเป็นรายการกีฬา
# ทีวีซาตู
ทีวี1 (มาเลเซีย) (TV1 (Malaysia)) หรือเรียกว่า ทีวีซาตู เป็นช่องสถานีโทรทัศน์ของประเทศมาเลเซีย เป็นเจ้าของและดำเนินการโดยสถานีวิทยุโทรทัศน์แห่งมาเลเซีย ซึ่งเป็นแผนกกระจายเสียงของรัฐบาลมาเลเซีย ทีวีซาตูเริ่มออกอากาศวันที่ 28 ธันวาคม พ.ศ. 2506 เป็นสถานีโทรทัศน์แห่งแรกและเก่าแก่ที่สุดในประเทศมาเลเซีย ช่องนี้มีรายการข่าว รายการทอล์คโชว์และสารคดีเป็นส่วนใหญ่รวมถึงรายการละครและรายการกีฬา รายการสำหรับเด็กทั้งในและต่างประเทศ
# ญะบัลมะรีร
ญะบัลมะรีร  เป็นภูเขาลูกหนึ่งของทิวเขาซะเราะวาตในคาบสมุทรอาหรับ ตั้งอยู่ในหมู่บ้านอาลเกาะฮ์ฏอน ห่างจากอันนะมาศของแคว้นอะซีรไปทางทิศเหนือประมาณ 15 กิโลเมตรSaad M. Al. /20/article460695.html Riyadh newspaper number 15063 ,

ญะบัลมะรีรเป็นจุดสูงสุดของภูเขาที่มีชื่อว่า "ภูเขาอันขมขื่น" เพราะเป็นเรื่องยากที่จะปีนไปจุดนั้นได้ เมื่อถึงยอดเขาก็สามารถเห็นทะเลแดงทางฝั่งตะวันตกและโอเอซิสบีชะฮ์ทางฝั่งตะวันออก

นอกจากนี้ ญะบัลมะรีรยังได้รับการประกาศเป็นอุทยานแห่งชาติเนื่องจากมีป่าสนจูนิเปอร์และสัตว์ต่าง ๆ เช่น ไฮยีนา, หมาป่า, กวางคาริบู เป็นต้น
# ศาสนาอิสลามในประเทศมาเลเซีย
thumb|250px|มัสยิดปูตราที่ปูตราจายา
ประเทศมาเลเซียเป็นประเทศที่นับถือศาสนาอิสลามมากที่สุด ใน ค.ศ. 2020 มีผู้นับถือประมาณ 20.6 ล้านคน หรือ 63.5% ของประชากร

ศาสนาอิสลามในประเทศมาเลเซีย นับถือตามสำนักชาฟิอีของเทววิทยาและนิติศาสตร์แบบซุนนี ในขณะที่รัฐธรรมนูญมาเลเซียระบุว่า เป็นรัฐฆราวาสmalaysianbar.org:PRESS STATEMENT: Malaysia a secular State, July 18, 2007Wu & Hickling, p. 35. ศาสนาอิสลามในบริเวณนี้มาจากพ่อค้าที่มาจากอาระเบีย, จีน และอนุทวีปอินเดีย แล้วเริ่มหนักแน่นในศตวรรษที่ 15 ในรัฐธรรมนูญมาเลเซีย ศาสนาอิสลามมีสถานะเป็น "ศาสนาแห่งสหพันธรัฐ" อย่างไรก็ตาม ศาสนาอื่นยังคงทำพิธีของตนเองได้ตามปกติ รายงานจากสำนักวิจัยพิว มุสลิมในประเทศมาเลเซีย 18% เป็นมุสลิมที่ไม่มีนิกาย (non-denominational Muslims) ในขณะที่ 7% นับถือสาขาขนาดเล็ก (อิบาดี, กุรอานิซึม ฯลฯ)

ดูเพิ่ม
 สรุปศาสนาอิสลาม
 อภิธานศัพท์ศาสนาอิสลาม
 เสรีภาพทางศาสนาในประเทศมาเลเซีย
 ศาสนาอิสลามในแต่ละประเทศ
 ศาสนาในประเทศมาเลเซีย
 ตาบุงฮาจี
# อนิศ กปูร
เซอร์อนิศ กปูร หรือทับศัพท์อิงภาษาอังกฤษว่า อนิช คาพัวร์ (Sir Anish Kapoor ; เกิด 12 มีนาคม 1954) เป็นประติมากรชาวอินเดีย-อังกฤษ เชียวชาญพิเศษด้านศิลปะจัดวางและศิลปะคอนเซ็ปชวล อนิศ กปูร เกิดที่เมืองมุมไบ และย้ายมาอาศัยกับทำงานในลอนดอนตั้งแต่ช่วงทศวรรษ 1970s ที่ซึ่งเขาย้ายมาศึกษาศิลปะที่วิทยาลัยศิลปะฮอร์นซีย์และวิทยาลัยศิลปะและการออกแบบเชลซีตามลำดับ

กปูรเคยเป็นตัวแทนสัญชาติบริเตนในเวนิสเบียนนาเลครั้งที่ 44 ในปี 1990 ที่ซึ่งเขาได้รางวัล Premio Duemila, ในปี 1991 ได้รางวัลเทอร์เนอร์ และในปี 2002 ได้รางวัลยูนิลีเวอร์คอมมิชชั่นให้กับเทอร์ไบน์ฮอลล์ของเททมอเดิร์น งานศิลปะสาธารณะชิ้นที่มีชื่อเสียงของเขา เช่น คลาวด์เกท (2006, รู้จักในชื่อเล่น "เดอะบีน") ในสวนสาธารณะมิลเลนเนียม ชิคาโก, สกายมิร์เรอร์ ซึ่งจัดแสดงที่รอคเฟลเลอร์เซ็นเตอร์ นิวยอร์กซิตี ในปี 2006, งานที่สวนเคนซิงทันในลอนดอนเมื่อปี 2010,Anish Kapoor: Turning the World Upside Down 2010  ทีมีนอส ที่มิดเดิลเฮเวน มิดเดิลบะระ; เลวิเอธาน ที่กรังปาเลส์ ปารีส เมื่อปี 2011 และ อาร์เซเลอร์มิททอลออร์บิท ซึ่งจัดแสดงถาวรที่สวนสาธารณะออลิมพิคของลอนดอนตั้งแต่ปี 2012 ในปี 2017 กปูรออกแบบรูปปั้นสำหรับรางวัลบริทอะวอร์ด 2018

กปูรได้รับแต่งตั้งยศเบิร์ธเดย์ออร์เนอร์เป็นอัศวินแห่งสหราชอาณาจักรในปี 2013  สำหรับผลงานประจักษ์ทางศิลปะ และได้รับปริญญาดุษฎีบัณฑิตจากมหาวิทยาลัยออกซเฟิดในปี 2014 ในปี 2012 เขาได้รับปัทมภูษันของรัฐบาลอินเดีย ซึ่งเป็นรางวัลเกียรติยศพลเมืองที่สูงสุดอันดับสามของอินเดีย ภาพของกปูรยังปรากฏในส่วนไอคอนของวัฒนธรรมอังกฤษในหนังสือเดินทางอังกฤษที่ออกแบบใหม่ในปี 2015 ในปี 2016 เขาได้รับประกาศชื่อเข้ารับรางวัลเลนนอนโอโนะกรานท์เพื่อสันติภาพ ในปี 2017 กปูรซึ่งเป็นชาวยิว ได้รับรางวัลมูลค่าหนึ่งล้านดอลลาร์จากรางวัลเจเนซิส "สำหรับผู้ที่ทุ่มเทให้กับมูลค่าของยิว"

กรณีถกเถียงวานทาแบล็ก
ในปี 2014 กปูรเริ่มทำชิ้นงานจาก (Vantablack) สารที่เป็นหนึ่งในสารที่สะท้อนกลับแสงน้อยที่สุดที่มีการบันทึกไว้ ในชื่อ Vantablack S-VIS ซึ่งสามารถดูดกลืนแสงที่มองเห็นได้ด้วยตาเปล่าจนเกือบหมดและได้รับขนานนามเป็นสี "ดำที่ดำที่สุด" (Blackest Black) และถูกมอบลิขสิทธิ์เด็ดขาดให้แก่สตูดิโอของอนิศ กปูร เพื่อใช้ทำงานทางศิลปะเพียงผู้เดียว ลิขสิทธิ์เฉพาะบุคคลดังที่กปูรได้รับนั้นกลายเป็นประเด็นถกเถียงในวงการศิลปะอย่างมาก และมีคำวิพากษ์วิจารณ์มากมายถึงกรณีดังกล่าว อย่างไรก็ตาม กปูรได้ออกมาปฏิเสธคำวิจารณ์และระบุว่า "ทำไมเป็นเอกสิทธิ์ [ต่อผมคนเดียว] หรอ? เพราะมันเป็นงานที่ผมไปทำร่วม [กับสถาบันฯ ที่ทำสาร], เพราะผมอยากจะเอามันออกมาใช้นอกจาก [เป้าหมายหลักของมัน] บ้างนิดหน่อย  ผมเคยทำงานร่วมกับคนที่สร้างชิ้นงานด้วยเหล็กสเตนเลสมาเป็นปี ๆ และนั่นก็เป็นเอกสิทธิ์ [เฉพาะผม] เหมือนกัน"

ศิลปิน เช่น คริสเตียน เฟอรร์ และ สตรวท เซมเพล วิจารณ์ว่าสิ่งที่กปูรคิดว่าเหมาะสมถูกต้องที่จะได้ใช้วัตถุดิบแปลกใหม่นั้นมันเป็นการกีดกันยกเว้นคนอื่นออก เพื่อเป็นการตอบโต้ เซมเพล ได้ผลิตสี "Pinkest Pink" (สีชมพูที่ชมพูที่สุด) ออกมาและระบุว่าผลิตมันขึ้นมาให้กับทุกคน ยกเว้นใครก็ตามที่เกี่ยวข้องกับอนิศ กปูร และตัวอนิศ กปูรเองRoisin O'Connor: Anish Kapoor gets his hands on 'pinkest pink' after being banned from use by its creator, independent.co.uk, 27 December 2016

ดูเพิ่ม
 คดีความระหว่างสเกปส์ กับ ไฟน์อาร์ทลอจิสติกส์ จก.
# ประมวลเรื่องปรัมปราเมโสโปเตเมีย
ประมวลเรื่องปรัมปราเมโสโปเตเมีย หมายถึงกลุ่มเรื่องปรัมปรา คัมภีร์ หรือวรรณกรรมที่มาจากภูมิภาคเมโสโปเตเมียในเอเชียตะวันตกเฉียงใต้ปัจจุบัน โดยเฉพาะอย่างยิ่งอารยธรรมซูเมอร์ แอกแคด และอัสซีเรีย ซึ่งทั้งหมดดำรงอยู่ในช่วงประมาณ 3000–400 ปีก่อนคริสตกาล งานเหล่านี้ถูกจารด้วยอักษรรูปลิ่มบนแผ่นหินหรือดินเหนียว บอกเล่าเรื่องราวความเชื่อและจักรวาลวิทยาของชาวเมโสโปเตเมีย

 ตำนานการถือกำเนิด 
ชาวเมโสโปเตเมียมีการบันทึกตำนานการถือกำเนิดไว้หลายเรื่อง ซึ่งแตกต่างไปตามอารยธรรมที่มีอำนาจในขณะนั้น บางเรื่องซ้ำซ้อนกันเนื่องจากเป็นการเล่าต่อกันมาแบบปากเปล่า ตำนานการถือกำเนิดที่เชื่อว่าเก่าแก่ที่สุดคือ ตำนานกำเนิดอีริดู (The Eridu Genesis) หรือตำนานการถือกำเนิดของซูเมอร์ อายุราว 2300 ปีก่อนคริสตกาล ตำนานนี้พอจะสรุปได้ว่ามีการสร้างเมืองมนุษย์โดยเหล่าเทพ แต่ภายหลังเทพเอนลิล เทพสูงสุดของปวงเทพซูเมอร์ดลให้เกิดน้ำท่วมใหญ่เพื่อจำกัดประชากรมนุษย์ที่มากเกิน Ziusudra กษัตริย์แห่งเมืองชูรัปปักผู้ได้รับคำเตือนจากพระผู้สร้างเองกีได้ขึ้นเรือใหญ่เพื่อลี้ภัยน้ำท่วม ทั้งนี้ไม่ทราบเนื้อหาต่อจากนี้เนื่องจากแผ่นจารึกอยู่ในสภาพเสียหายมากและเนื้อหาหลายส่วนขาดหายไป

อะทราฮาซิส (Atra-Hasis) เป็นตำนานการถือกำเนิดที่มีเนื้อหาคล้ายตำนานกำเนิดอีริดู บันทึกด้วยภาษาแอกแคดในสมัยศตวรรษที่ 18 ก่อนคริสตกาล บรรยายการสร้างมนุษย์คนแรกโดยเทพีมามีเพื่อลดภาระงานของเทพ แต่เมื่อมนุษย์มีประชากรมากเกิน เทพเอนลิลได้บันดาลให้เกิดเภทภัยต่าง ๆ รวมถึงน้ำท่วมใหญ่ อะทราฮาซิส กษัตริย์เมืองชูรัปปักผู้ได้รับคำเตือนจากเทพเองกีได้พาครอบครัวและฝูงสัตว์ขึ้นเรือใหญ่ก่อนจะเกิดน้ำท่วมนาน 7 วัน และจบลงที่อะทราฮาซิสได้ขึ้นสู่สรวงสวรรค์

เอนูมาเอลิช (Enûma Eliš) เป็นตำนานการถือกำเนิดของบาบิโลเนีย ฉบับที่ค้นพบที่หอสมุดอาชูร์บานิพัลอยู่ในสมัยศตวรรษที่ 7 ก่อนคริสตกาล แต่อาจสืบย้อนไปไกลถึงรัชสมัยพระเจ้าฮัมมูราบีราวศตวรรษที่ 18 ก่อนคริสตกาล อีนูมาอีลิชกล่าวถึงการก่อกำเนิดของจักรวาลและสงครามระหว่างเทพยุคบรรพกาลกับเทพยุคหลังที่จบลงด้วยชัยชนะของมาร์ดุก ผู้สร้างโลกจากร่างติอามัตผู้พ่ายแพ้ และสร้างมนุษย์จากชิ้นส่วนของเทพที่สนับสนุนติอามัต

 ตำนานวีรบุรุษ 
นอกเหนือจากตำนานการถือกำเนิด ชาวเมโสโปเตเมียยังบันทึกเรื่องราวของวีรบุรุษ เช่น มหากาพย์กิลกาเมชที่เล่าถึงการผจญภัยของกษัตริย์กิลกาเมชผู้ทะนงตน นำไปสู่การสูญเสียเพื่อนสนิทเอนกิดู ทำให้กิลกาเมชออกตามหาคุณค่าของชีวิตก่อนจะจบลงที่กิลกาเมชยอมรับชะตากรรมตนเองแล้วกลับมาปกครองเมืองอย่างเป็นสุข มีการประมาณว่ามหากาพย์กิลกาเมชอยู่ในสมัย 1800 ปีก่อนคริสตกาล ถือเป็นหนึ่งในงานประพันธ์ช่วงต้นประวัติศาสตร์ที่หลงเหลือมาถึงปัจจุบัน เป็นคัมภีร์ทางศาสนาที่เก่าแก่เป็นอันดับสองรองจากข้อความพิระมิด และเชื่อว่ามีอิทธิพลบางส่วนต่องานรุ่นหลังอย่างหนังสือปฐมกาล

ตำนานอะดาปากล่าวถึงอะดาปา มนุษย์ผู้ปราดเปรื่องที่หักปีกของลมใต้หลังทำให้เรือเขาล่ม เทพแห่งท้องฟ้าอันจึงเรียกตัวเขาไปพบ แต่ระหว่างนั้นเทพเองกีได้สั่งให้อะดาปาปฏิเสธอาหารที่เทพอันประทานให้ทั้งที่อาหารนั้นจะทำให้อะดาปากลายเป็นอมตะ ท้ายที่สุดอะดาปาเชื่อเทพเองกีแล้วกลับมาโลกมนุษย์อย่างผู้ที่ต้องตาย ตำนานอะดาปาอธิบายความตายและการตกในบาปของมนุษย์ตามความเชื่อของชาวเมโสโปเตเมีย มีที่มาจากบาบิโลเนียสมัยที่ปกครองโดยชนชาวแคสไซต์สมัยศตวรรษที่ 16 ก่อนคริสตกาล
# รายชื่อสถานีโทรทัศน์ในประเทศมาเลเซีย
ช่องออกอากาศฟรี 

 Radio Televisyen Malaysia (RTM) 

ชื่อช่องช่องเริ่มออกอากาศเวลาออกอากาศ (UTC+08:00)ภาษารายการพื้นที่แพร่ภาพทีวี1101HD24 hoursMalay and Englishrowspan=7 ทีวี2102HDMalay, English, Chinese (Mandarin and Cantonese), Indian (Tamil and Hindi), Korean and Turkishทีวี Okey
 110HDMalay, English, Iban (Bumiputera Sarawak) and Kadazandusun (Bumiputera Sabah), BajauSukan RTM111HDMalay and EnglishBerita RTM123HDMalay, English, Chinese and Tamilทีวี6113HD06:00 am - 02:00 amMalay

 Media Prima Berhad 

ชื่อช่องช่องวันที่ออกอากาศเวลาออกอากาศ (UTC+08:00)ภาษารายการพื้นที่แพร่ภาพทีวิ3103HD24 hoursMalay, Indian (Hindi), Indonesian, Tagalog and Englishrowspan=7 Nทีวิ710724 hoursMalay and English8ทีวี10824 hoursChinese (Mandarin, Cantonese, Hokkien) and Koreanทีวี910924 hoursMalay and English

 Awesome Broadcasting Sdn Bhd 

ชื่อช่องช่องวันที่ออกอากาศเวลาออกอากาศ (UTC+08:00)ภาษารายการพื้นที่แพร่ภาพAwesome ทีวิ11224 hoursMalay, Hindi, Korean, Thai and Englishrowspan=7 

 AlHijrah Media Corporation 

ชื่อช่องช่องวันที่ออกอากาศเวลาออกอากาศ (UTC+08:00)ภาษารายการพื้นที่แพร่ภาพทีวิ AlHijrah114HD24 hoursMalay, English and Arabic

 DNF Group Sdn Bhd 

ชื่อช่องช่องวันที่ออกอากาศเวลาออกอากาศ (UTC+08:00)ภาษารายการพื้นที่แพร่ภาพSUKE TV11624 hoursMalay

 Pertubuhan Berita Nasional Malaysia (BERNAMA) 

ชื่อช่องช่องวันที่ออกอากาศเวลาออกอากาศ (UTC+08:00)ภาษารายการพื้นที่แพร่ภาพBernama ทีวิ121HD24 hoursMalay, English Mandarin and Tamil

 Sarawak Media Group (SMG) 

ชื่อช่องช่องวันที่ออกอากาศเวลาออกอากาศ (UTC+08:00)ภาษารายการพื้นที่แพร่ภาพทีวิS122HD24 hoursMalay, English, Mandarin, Iban, Indonesian, Tagalog and Turkish

 แหล่งข้อมูลอื่น 

 

 
Stations